**Nota informativă**

**la proiectul hotărârii Guvernului cu privire la aprobarea**

**Cerințelor de calitate pentru pește și produsele din pește**

|  |
| --- |
| **1.** **Denumirea autorului și după caz, a participanților la elaborarea proiectului** |
| Proiectul Hotărârii Guvernului cu privire la aprobarea Cerințelor de calitate pentru pește și produsele din pește a fost elaborat de către Ministerul Agriculturii și Industriei Alimentare, ceea ce corespunde prevederilor art. 23 alin. (1) şi (2) lit. c) din Legea nr.  100/2017 cu privire la actele normative |
| **2. Condițiile ce au impus elaborarea proiectului de act normativ şi finalitățile urmărite** |
| Proiectul hotărârii Guvernului pentru aprobarea Cerințelor de calitate pentru pește și produsele din pește a fost elaborat în conformitate cu Legea nr. 306/2018 privind siguranța alimentelor (Monitorul Oficial al Republicii Moldova, 2019, nr. 59-65, art. 120), Legii 221/2007 privind activitatea sanitar-veterinară (Monitorul Oficial al Republicii Moldova, 2008, nr. 51-54, art. nr. 153) cu modificările ulterioare și transpune CODEX STAN 36-1981 Standard pentru pește congelat rapid, neviscerat și eviscerat, CODEX STAN 190-1995 Standard pentru fileul de pește congelat rapid, CODEX STAN 166–1989 Standard pentru batoane din pește congelate, pește porții și fileu de pește panate sau în aluat congelate rapid, CODEX STAN 244-2004 Standard pentru Heringul atlantic sărat și șprotul sărat, CODEX STAN 311–2013 Standard pentru pește afumat, pește cu aroma de fum și pește uscat, Codex STAN 119-1981 Standard pentru conserve din pește, CODEX STAN 94 –1981 Standard pentru conserve de sardine și produse de tip sardină, CODEX STAN 291-2010 Standard pentru caviarul de sturioni și CODEX STAN 329-2017 Standard pentru uleiurile de pește.  Proiectul dat are drept scop de a stabili condiții minime acceptabile de calitate, care urmează a fi respectate la producerea, procesarea, ambalarea, depozitarea, păstrarea, transportarea peștelui și produselor din pește, provenite atât din producția internă, cât și cea din import.  Necesitatea elaborării Cerințelor de calitate pentru pește și produsele din pește a fost condiționată de lipsa unui cadru de reglementare pertinent, care să stabilească cerințe exhaustive de calitate pentru asemenea produse.  Proiectul vine să alinieze cerințele naționale la cerințele Comunității Europene, odată cu semnarea acordului de asociere dintre Uniunea Europeană și Republica Moldova, eliminarea barierelor netarifare dar și eliminarea concurenței neloiale. |
| 3. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene.** |
| Necesitatea elaborării proiectul Hotărîrii de Guvern cu privire la aprobarea Cerințelor de calitate pentru pește și produsele din pește este dictată de vectorul politic de integrare europeană al Republicii Moldova și realizarea angajamentelor asumate în cadrul Acordului de Asociere R. Moldova - Uniunea Europeană. Măsura propusă în prezentul proiect de Hotărîre de Guvern, va realiza sarcina ce constă în armonizarea legislaţiei naţionale cu legislaţia şi practicile UE, astfel, transpun prevederile CODEX STAN 36-1981 Standard pentru pește congelat rapid, neviscerat și eviscerat, CODEX STAN 190-1995 Standard pentru fileul de pește congelat rapid, CODEX STAN 166–1989 Standard pentru batoane din pește congelate, pește porții și fileu de pește panate sau în aluat congelate rapid, CODEX STAN 244-2004 Standard pentru Heringul atlantic sărat și Șprotul sărat, CODEX STAN 311–2013 Standard pentru pește afumat, pește cu aroma de fum și pește uscat, Codex STAN 119-1981 Standard pentru conserve din pește, CODEX STAN 94–1981 Standard pentru conserve de sardine și produse de tip sardină, CODEX STAN 291-2010 Standard pentru caviarul de sturioni și CODEX STAN 329-2017 Standard pentru uleiurile de pește.  Gradul de compatibilitate a proiectului cu legislaţia Uniunii Europene este reflectat în tabelul de concordanță, care va fi supus expertizei de către Centrul de Armonizare a Legislaţiei. |
| **4. Principalele prevederi ale proiectului și evidențierea elementelor noi** |
| Obiectivul proiectului este de a stabili unele definiții, denumiri comerciale și cerințe comune aplicate pentru pește și produsele din pește destinate consumului uman și de a alinia prevederile naționale cu legislația comunitară europeană.  Principalele prevederi ale proiectului de hotărîre a Guvernului cu privire la aprobarea Cerințelor de calitate pentru pește și produsele din pește sunt:   1. I. Dispoziții generale; 2. II. Cerințe privind clasificarea peștelui și produselor din pește; 3. III. Cerințe generale; 4. IV. Cerințe aplicabile pentru peștele viu și refrigerat; 5. V. Cerințe aplicabile pentru pește și produsele din pește congelate; 6. VI. Cerințe aplicabile pentru semiconserve din pește; 7. VII. Cerințe aplicabile pentru conserve din pește; 8. VIII. Cerințe aplicabile pentru icre; 9. IX. Cerințe aplicabile pentru uleiul de pește destinat consumului uman; 10. X. Cerințe privind ambalarea, etichetarea, depozitarea și transportarea peștelui și produselor din pește.   Totodată, se propune preluarea normelor internaționale pe domeniul procesării peștelui menite să protejeze sănătatea consumatorilor și să asigure practici oneste în domeniul comerțului peștelui și produselor din pește.  Prezentele cerințe nu se aplică produselor fabricate în gospodării individuale pentru consum propriu și produselor alimentare din pește imitate. |
| **5. Fundamentarea economico-financiară** |
| Prezentul proiect de hotărâre nu implică cheltuieli financiare din cadrul bugetului de stat, nu va contribui la majorarea prețurilor pentru pește și produsele din pește și nu va afecta negativ importul și exportul de produse din pește. Dimpotrivă, implementarea proiectului va aduce beneficii economice prin majorarea volumului de vânzări a produselor din pește, va spori credibilitatea consumatorului pentru calitatea produselor plasate pe raft, cât și majorarea taxelor la bugetele locale și cel național, precum și a volumului de produse exportate. |
| **6. Modul de încorporare a actului în cadrul normativ în vigoare** |
| Proiectul Hotărârii de Guvern cu privire la aprobarea Cerințelor de calitate pentru pește și produsele din pește face referință la Legea nr. 306/2018 privind siguranța alimentelor, Legea nr. 279 din 15 decembrie 2017 privind informarea consumatorului cu privire la produsele alimentare, Legea nr. 221-XVI din 19 octombrie 2007 privind activitatea sanitar-veterinară, Legii nr. 296 din 21.12.2017 privind cerințele generale de igienă a produselor alimentare, Hotărârii Guvernului nr. 435/2010 privind aprobarea Regulilor specifice de igienă a produselor alimentare de origine animală și a Hotărârii Guvernului nr. 239/2009 cu privire la aprobarea Normei sanitar-veterinare privind condiţiile de sănătate a animalelor şi produselor de acvacultură şi măsurile de prevenire şi combatere a anumitor boli la animalele acvatice cu modificările ulterioare.  În rezultatul aprobării Cerințelor de calitate pentru pește și produsele din pește nu vor fi abrogate sau modificate alte acte normative care reglementează activitățile din sectorul de piscicultură și acvacultură. |
| **7. Avizarea şi consultarea publică a proiectului** |
| În conformitate cu art. 32 din Legea nr. 100/2017 cu privire la actele normative, anunțul privind inițierea elaborării proiectului de act normativ a fost plasat pe pagina web al Ministerului Agriculturii și Industriei Alimentare, https://maia.gov.md, la compartimentul ,,Transparență decizională/proiecte de documente” și pe portalul <https://particip.gov.md/ro/document/stages/anunt-privind-initierea-elaborarii-proiectului-hotaririi-guvernului-cu-privire-la-aprobarea-cerintelor-de-calitate-pentru-peste-si-produsele-din-peste/9204>.  În conformitate cu art. 5 și 9 din Legea nr.239/2008 privind transparența în procesul decizional, proiectul hotărârii de Guvern cu privire la aprobarea Cerințelor de calitate pentru pește și produsele din pește a fost transmis pentru examinare și consultare cu Asociația Națională a Piscicultorilor din Republica Moldova, Asociației Obștești Asociația Uniunea Producătorilor, Importatorilor Produselor de Origine Animalieră „Agro Vector”, Institutul Știinţifico Practic de Biotehnologii în Zootehnie şi Medicină Veterinară și Centrului pentru Cercetare a Resurselor Genetice Acvatice ”ACVAGENRESURS”, care au avizat pozitiv cu prezentarea unor propuneri de modificare și completare în scopul îmbunătățirii acestuia.  Proiectul hotărârii de Guvern cu privire la aprobarea Cerințelor de calitate pentru pește și produsele din pește, va fi transmis suplimentar spre avizare și consultare după anunțarea acestuia în ședința Secretarilor generali. |
| **8. Constatările expertizei anticorupție** |
| În temeiul art. 34 şi 35 din Legea nr. 100/2017 cu privire la actele normative, proiectul urmează a fi supus expertizei anticorupție, care va fi efectuată de către Centrul Național Anticorupție. |
| **9. Constatările expertizei de compatibilitate** |
| Proiectul va fi transmis pentru examinare și expertizare Centrului de Armonizare a Legislației. |
| **10. Constatările expertizei juridice** |
| În temeiul art. 34 şi 37 din Legea nr. 100/2017 cu privire la actele normative, proiectul urmează a fi supus expertizei juridice, care va fi efectuată de către Ministerul  Justiției. |
| **11. Constatările altor expertize** |
| În temeiul art.19 alin. (2) lit. b din Legea nr.235/2006 cu privire la principiile de bază de reglementare a activităţii de întreprinzător, pct. 29 subpct. 2) și pct.34 subpct. 2) lit. b) ale Regulamentului Grupului de lucru al Comisiei de stat pentru reglementarea activității de întreprinzător, aprobat prin Hotărârea Guvernului nr. 1429/2008, Grupul de lucru, în cadrul ședinței din 12 iulie 2022 a susținut condiționat Analiza impactului de reglementare efectuată asupra proiectului de hotărâre a Guvernului cu privire la aprobarea Cerințelor de calitate pentru pește și produsele din pește. |

**Viceprim-ministru,**

**Ministrul agriculturii şi**

**industriei alimentare Vladimir BOLEA**